मैच में 169 रन के लक्ष्य का पीछा करने उतरी राजस्थान रॉयल्स का पहला विकेट 9 रन पर जसप्रीत बुमराह ने डार्सी शॉर्ट (4) को आउट कर दिलाया। बाद में जोंस बटलन ने सधी हुई बल्लेबाजी करते हुए आईपीएल के इस सीज़न का लगातार 5वां अर्धशतक लगाते हुए टीम को 2 ओवर शेष रहते जीत दिला दी। टीम ने 18 ओवर में 171/3 बनाए। बटलर ने नाबाद 95 रन बनाए। अजिक्य रहाणे ने 37 रन और सैमसन ने 26 रन का योगदान दिया। हार्दिक पांड्या को दो जबकि बुमराह को एक विकेट मिला। बटलर को मैच आॅफ द मैच चुना गया।